**O projektu**

**ETACA - Evropski pristop zaupanja in sodelovanja** – pilotni projekt ETACA za multinacionalna podjetja

Evropska komisija je julija 2020 objavila akcijski načrt za pravično in enostavno obdavčitev v podporo strategiji za okrevanje, v katerem se je zavezala, da bo skupaj z zainteresiranimi državami članicami razvila okvir EU za skladnost s sodelovanjem, ki se imenuje [**ETACA (*evropski pristop zaupanja in sodelovanja*)**](https://taxation-customs.ec.europa.eu/eu-cooperative-compliance-programme/european-trust-and-cooperation-approach-etaca-pilot-project-mnes_en). Cilj pobude je olajšati in spodbujati izpolnjevanje davčnih obveznosti davčnih zavezancev na podlagi večjega sodelovanja in zaupanja med davkoplačevalci in davčnimi upravami ter med samimi davčnimi upravami.

Poleg tega **je namen zagotoviti jasen vseevropski okvir za preventivni dialog med davčnimi upravami in davkoplačevalci, s ciljem izvedbe strateške analize in ocene tveganja na področju politike transfernih cen, ki jo izvajajo velika multinacionalna podjetja**. Podjetjem pa se zagotavlja podpora pri internacionalizaciji, z namenom izognitve vprašanjem dvojnega obdavčevanja in zmanjšanjem stroškov izpolnjevanja davčnih obveznosti.

**Prvi pilotni projekt**

Novembra 2021 se je začel prvi pilotni projekt ETACA s ciljem preveritve izvedljivost in učinkovitost smernic. V njem je sodelovalo štirinajst držav in tri prostovoljna multinacionalna podjetja. Po končanem projektu je Evropska komisija aprila 2024 gostila delavnico, ki so se jo udeležili različni deležniki zasebnega sektorja, vključno s tremi prostovoljnimi multinacionalnimi podjetji, in osemnajst davčnih uprava držav članic, med njimi tudi Slovenija. Namen delavnice je bil zbrati ugotovitve in povratne informacije udeležencev prvega pilotnega projekta ter razpravljati o naslednjih korakih projekta.

**Pristop Slovenije**

Ker je Slovenija leta 2024 pristopila k projektu ETACA, lahko tudi slovenske matične in hčerinske multinacionalne družbe zaprosijo za strateško analizo njihovih manj tveganih povezanih transakcij z namenom pridobitve neformalne gotovosti s strani sodelujočih držav.

**Kdo in kako lahko pristopi k projektu**

V projektu ETACA lahko sodelujejo multinacionalne družbe, ki na nivoju skupine dosegajo nad 750 mio EUR konsolidiranih prihodkov in ki želijo preveriti svoj postavljen model transfernih cen. S tem si lahko pridobijo neformalno gotovost za mednarodne transakcije z nizkim tveganjem. Podeli se s skupno strateško analizo tveganja s strani sodelujočih držav.

Vključitev v program je za družbe prostovoljna. Vstop v program ni zagotovljen vsem. Zavezanec mora razkriti poslovanje in pripraviti preliminarno informacijo in glavni dokumentacijski paket, kot to določajo Smernice [ETACA](https://taxation-customs.ec.europa.eu/document/download/1e2d7158-f083-4e68-9ece-b96ce02668c9_en?filename=Guidelines%20of%20MNEs%20programme%20EU%20Cooperative%20Compliance%20Programme.pdf). Vstop multinacionalne družbe se določi od primera do primera. Glavno vlogo pri tem ima vodeča država, kjer ima multinacionalna družba svojo matično oziroma obvladujočo družbo.

Zavezanec mora imeti pomemben odtis po državah, na davčnem področju mora biti brez resnih kršitev, imeti mora vzpostavljene notranje davčne kontrole. Multinacionalna skupina oziroma njene družbe morajo dobro sodelovati in biti transparentne.

**Drugi pilotni projekt**

Konec septembra 2025 se bo pričel drugi pilotni projekt ETACA. Zainteresirane slovenske matične multinacionalne družbe lahko kontaktirajo Generalni finančni urad na naslov gfu.fu@gov.si. Prav tako lahko na ta naslov posredujejo svojo vlogo oziroma pobudo za sodelovaje v projektu. Več o potrebnih informacijah v vlogi je zapisano v Smernicah [ETACA](https://taxation-customs.ec.europa.eu/document/download/1e2d7158-f083-4e68-9ece-b96ce02668c9_en?filename=Guidelines%20of%20MNEs%20programme%20EU%20Cooperative%20Compliance%20Programme.pdf).